Normativa

## BREU INTRODUCCIÓ A ROLCRAFT

Rolecraft és un servidor Gratuït de Minecraft amb les modalitats de Roleplay i Survival conjuntament. Tot i que pesa més la modalitat de Roleplay. Tots els jugadors interpretaran un personatge creat per ells dins de la temàtica de fantasia antiga. L’objectiu principal de tots els jugadors no és ser el millor, molestar als altres ni passar-se el joc, simplement desenvolupar el seu personatge dins d’una història conjunta que construïm junts. El servidor compta amb una WHITELIST, és a dir, per tal d’entrar s’haurà de fer una entrevista per veure si estàs capacitat per entrar al servidor i rolejar. No cal dir que és obligatori per tots els jugadors haver-se llegit tot aquest document abans d’entrar, això per garantitzar el joc net i la diversió.

### HISTÒRIA DEL SERVIDOR:

Aquest servidor va ser creat el dia 21 de març del 2020. No va ser fins uns mesos després que el servidor va començar a agafar força com a plataforma de Roleplay entre jugadors. La primera temporada va acabar el dia 1 de setembre del 2022 tenint així 2 anys i mig de recorregut i sent un èxit entre els jugadors. Entre l’equip de moderadors i els propis jugadors vam aconseguir fer una història igual de complexa com d'interessant seguint una narrativa digne d’una sèrie de televisió.

Però degut a certes limitacions i actualitzacions del joc, es va decidir emprendre una nova temporada amb el mateix lore però amb un mapa i ambientació completament diferent. Ara, la nova temporada arrenca amb molts datapacks i funcions noves i algunes uniques del servidor.

El servidor actualment compta amb 3 series de la temporada anterior que cal destacar i us recomanem fer un cop d’ull per veure de què va el servidor i què us podeu trobar.

EL VIATGE DE PUA: https://www.youtube.com/watch?v=63LL0XaLf5Q&list=PLESgYNltV-4nnQ6tzlr1HkGUSF\_j9cSsN

EL CAMÍ DEL MAG: https://www.youtube.com/watch?v=h9oI\_7N\_SB0&list=PLFNup7-wpYqRTiaKP3x83GlyuLW6L6Exq

EL LLEGAT DELS DIMONIS: https://www.youtube.com/watch?v=jhVAQQ2SMhc&list=PLESgYNltV-4mrH3qMNiOAILdRX85B9dcu

## SERVIDOR DE DISCORD

El servidor de discord és la nostra eina principal de comunicació i moderació. Tothom ha de ser en el servidor de DISCORD de Rolecraft per poder jugar. Al entrar sense ser de la WHITELIST et portarà a un canal on et quedaràs a l’espera de que un ADMIN et faci l’entrevista. Un cop dins de la WHITELIST passes a tenir el rol de Jugador. Els jugadors tenen accés a tots els xats de veu i als xats; “off-rol”, “dubtes”, “anuncis” i “fitxes”. Tots els jugadors tenen els mateixos avantatges en el joc ON-rol. També si ho consultes i els Administradors ho tenim en compte i així ho decidim, pots ser Moderador del servidor. Amb aquest rol pots col·laborar en la programació, moderació, ajudar amb dubtes o fins i tot tenir un personatge esperit si així es decideix.

Els canals més importants del discord són els següents:

***Normes:*** *On es recull tota la normativa i és visible per tots els jugadors.*

***Off-rol:*** *Xat off-rol del servidor on pots parlar sense haver de representar un personatge.*

***Dubtes:*** *Xat per consultar tots els dubtes o preguntes que puguin sorgir.*

***Anuncis:*** *Canal on els moderadors i Administradors anunciaran avenços o events tant del rol com millores en el servidor.*

***Fitxes:*** *Canal on has de deixar recollida la teva fitxa un cop entris al servidor o et creis un nou personatge.*

(Hi han altres canals però no son bàsics ni imprescindible conèixer les seves funcions)

Sempre pots passar el discord a amics o gent que creguis que li pot interessar entrar-hi. Recorda que el discord és la manera d’entrar dins del servidor.

## CONCEPTES BÀSICS DEL ROL

Quan comences a rolejar, has de tenir entès certs conceptes que en cap moment pots passar per alt. En el cas de no tenir presents i complir aquests conceptes, es procediria a sancionar al jugador i evitar el rol.

### Codis narratius

Els codis narratius son les diferents maneres de referir-se a complements i descripcions de la narrativa del nostre personatge/història. Els més utilitzats són:

Lore: Diferent informació que atribueix una normativa o lògica dins d’un món/territori/personatge… El més important del Lore és que segueixi una lògica que tingui coherència i que a tots els jugadors que els hi afecti ho tinguin en compte.

Backstory: La backstory és específicament la història que porta darrere un personatge. Aquesta història té l’obligació de donar coherència a la manera de ser del personatge o si més no fer que la narrativa tingui coherència.

Plot hole: El Plot hole (o forat narratiu) és el nom que se li atribueix a una acció o trama que no té sentit dins d’una  història o narrativa. S’ha d’anar en compte amb les històries representades i trobar alternatives per a que la narrativa es desenvolupi amb normalitat i coherència. Si es detecta algun plot hole que sigui gaire complicat d’arreglar o que es consideri fet amb mala fe o amb poca claredat, es podrà sancionar a la gent activament implicada amb un avís.

### Codis de memòria

PM (Player Memory): Tot el coneixement que es tingui on i off-rol com a jugador. És important tenir en compte que el coneixement que tinguem com a jugadors (PM) no és el mateix que té el nostre personatge (CM) i sota cap circumstància s’han de barrejar aquestes informacions.

TCM (Total Character Memory): És tot el coneixement que el personatge ha tingut durant tota la seva història. Aquesta memòria (A no ser que el jugador decideixi el contrari) es pot recuperar si el rol així ho requereix i si s’empra un rol lògic per això.

RCM (Relative Character Memory): És el coneixement que té el personatge en aquest moment precís. La memòria del seu passat es pot veure afectada per un acte en el rol, és per això que es fa aquesta diferenciació entre TCM i RCM.

ML (Memory Lose): Quan un personatge perd la memòria parcial o totalment per voluntat del jugador.

### Codis de vida

KO (Knock Out): Quan el personatge dins del joc es queda inconscient i no es dona importància a aquest fet. En aquests casos no és necessari rolejar gaire el que ha passat, però si el KO ha passat quan es duia a terme un rol, s’ha de rolejar la reanimació.

PK (Player Kill): Si el rol porta a terme una situació de vida o mort on el personatge no té cap altra sortida que la mort, és important seguir-lo. Però, com que un personatge només pot morir si el jugador així ho vol, hi ha una alternativa. El PK és una acció que evita la mort física d’un personatge però a canvi el deixa sense memòria parcial o totalment d’una manera severa.(Un pk és reversible).

CK (Character Kill): Un CK és la mort total d’un personatge. Aquest fet només es pot donar si el jugador encarregat de portar al personatge, així ho decideix. Quan el rol doni les circumstàncies necessàries, el personatge pot morir definitivament com si de la vida real es tractés. Si no es fa un RC, el personatge no tornarà i ja no podrà interactuar més en el rol.

RC (Revive Character): Aquesta acció es pot fer si el teu personatge ha rebut un CK i hi ha una raó dins del Lore que justifica el ser retorn. Aquests casos només compten si el personatge ha mort totalment, no si el personatge ha desaparegut i s’especula la seva mort. Quan es realitza aquesta acció hi ha d’haver un administrador present, si no, el rol no serà vàlid.

### Codis de rol

Rolback: El rolback passa quan un rol no ha sortit com estava previst o com seria desitjat. Quan la majoria de les persones participants en el rol decideixen fer rolback s’oblida l’ultim rol que s’ha fet i es repeteix de la manera esperada. Tot el que sigui fet en rolback no es podrà recordar on-rol, si això passés seria motiu d’avís greu.

Rolepause: Quan un rol ha de succeïr però per motius externs s’ha d’aturar i continuar en altres moments. Quan hi ha un rolpause, tot el que ja hagi estat rolejat, no serà cannonic fins que el rol finalitzi.

RK (Rolekill): Quan un administrador consideri que un rol no va en lloc o no és adient, procedirà a fer un RK. Quan es faci un RK el rol que s’hagi fet, passarà a no haver existit mai i es prohibirà realitzar-lo a no ser que un administrador digui el contrari.

AT(ActionTime): L’Action Time és el temps que tu tens per realitzar una acció.  Un rol es considera actiu quan s’està rolejant en la seva totalitat, per tant, el rol no pot ser frenat. Però si et trobes en un rol actiu, pots demanar AT amb el comandament “/at” per poder escriure un comandament o fer una acció amb calma. En el cas de que no es respecti el AT, es farà un rolepause per donar a entendre als participants del rol que s’ha infringit una normativa, si no rebran un avís lleu.  Queda resaltar que no es pot utilitzar el AT per benefici propi.

#### -ROL AGRESSIU

El rol agressiu, és tot aquell rol que comporti agressivitat per part d’un o més personatges. És important que tota la agressivitat es quedi dins del rol i que no s’utilitzi el servidor per discutir o resoldre problemes externs. Hi han 6 tipus de rol agressiu:

* Rol semi-agressiu: Tot aquell rol que comporti amenaces o insults de forma retòrica o desenfadada. Aquest rol, es pot efectuar sempre que la història ho requereixi i sense límits del rol.
* Rol despectiu: Tot aquell rol que comporti amenaces o insults de forma explícita i literal. Aquest rol, es pot donar en rols tancats i davant de personatges involucrats. Si s’utilitza aquest rol sense justificació o a llocs que no toca, s’evadirà i es parlarà amb l'emissor.
* Rol esportiu: Tot tipus d’agressió física esportiva. Sempre que l’agressió tingui una finalitat esportiva per totes les parts, serà considerada esportiva. Una agressió esportiva ha de tenir; un acord off-rol i un on-rol, una normativa bàsica (ex: tres justes, qui guanyi s’emporta dos diamants…) i una finalitat lògica dins del rol.
* Rol abusiu: Tot aquell en el que s’utilitzin paraules o accions en contra d’un personatge de manera reiterada i amb un rol de poder molt marcat. Aquest rol només es pot efectuar amb els personatges acordats off-rol. És un tipus de rol que pot afectar a la sensibilitat de algunes persones i s’ha d’anar amb compte. Si efectues aquest rol amb algú amb el qual no ho hagis consultat prèviament, pots rebre un avís greu. Pot acabar amb ck d’algun personatge.
* Rol auto-abusiu: Aquell rol en el que el personatge exerceixi mal psicològic o físic cap a si mateix. Aquest rol només es pot efectuar en llocs tancats i amb gent amb la quan s’hagi acordat prèviament off-rol. Si no ho compleixes, pots rebre un avís greu. Pot acabar amb ck d’algun personatge.
* Rol de guerra: Tot aquell rol agressiu que s’efectui en una batalla, saqueig o justa NO esportiva. És completament imprescindible que aquest rol tingui lògica i que els personatges realment lluitin per alguna raó. Es pot efectuar en tots els llocs excepte en territoris de tercers no afectats. Ha de comptar amb una negociació o pacte previ a la batalla. Pot acabar amb ck d’algun personatge.

## PENALITZACIONS I NORMES

### PETITS ASPECTES DE LORE A TENIR EN COMPTE

* Fins que no es notifiqui, el Nether i l’End queden deshabilitats. I així ho fan també les seves races.
* El mapa del Overword és l'únic terreny existent a la dimensió. És per això que el teu personatge no pot venir d’un “regne llunyà” i s’ha d'haver criat en aquest recinte.
* Tot l’anteriorment passat al servidor (Rolecraf 1), no pot ser conegut per cap personatge (amb alguna excepció).

### NORMES

1. Per sobre de totes les coses, valora la teva vida. Com tots els éssers vius, el teu personatge té molta por a morir. Per això tot el que amenaci la teva existència s’ha de tractar amb compte. Si algú t’està amenaçant, no pots fer-te l’heroi i insultar-lo o atacar-lo. Sempre hi han certs casos on el personatge està deprimit i no vol viure o on té una situació dins de control i això no aplica. Però en el 99% dels casos és així.
2. No realitzar MG(Metagaming). Realitzar MetaGaming vol dir utilitzar dins del rol informació que aconsegueixis fora d’aquest. És de les coses més greus en quant a roleplay.
3. No es permet utilitzar Hacks o millores en el joc. Els unics mods permesos són els seguents: Optifine (Shaders i iluminació dinàmica), Minimapa (Sempre i quant no es vegin els altres jugadors en ell), Mods de millora visual (no xray), Replay Mod i Litemàtica. Es permet l’ús de texture packs (no xray) però no es recomana ja que pot donar problemes amb alguns aspectes del servidor.
4. Queda totalment prohibit insultar a algun jugador fora del rol. També prendrem cartes en l’assumpte si es realitza algun tipus d’assetjament.
5. És obligatori tenir l’Optifine. L’Optifine és un mod gratuït i molt fàcil d’implementar al joc. Sense aquest l’experiència en el servidor queda obsoleta.
6. Sempre que es produeixi un robatori ha d’estar dins del rol. Tècnicament no està prohibit entrar a una casa, robar o destruir. Però quan es faci, ha d’estar correctament rolejat. Com es fa això? Primer de tot, ho has d’apuntar al xat utilitzant el comandament “/a”, després has d’informar a l’afectat fora del rol de que has estat tu. Si no es fa d’aquesta manera, es considerarà una acció anti rol. En el cas de que algú et notifiqui de que t’han robat, no pots usar aquesta informació per esbrinar-ho dins del rol.

### PENALITZACIONS

No es permeten conductes tòxiques, anti-rol o que privin la diversió de cap jugador. Totes les accions hauran d’estar justificades ON-ROL o es penalitzarà o simplement s'ignorarà l’acció. Si un jugador mostra conductes agressives off-rol, intenteu-lo calmar i després informeu a un moderador perquè parli amb aquest. EN CAP CAS res del que existeixi off-rol ha d’influir on-rol i s’ha de seguir l’estètica de fantasia medieval en tot moment (excepte si es roleja una millora tecnològica o social).

Com a jugador tens l’obligació d’acceptar el rol dels altres i tant mateix els altres el teu sempre que tingui sentit. Tots els conflictes que es puguin donar o reaccions antirol dels jugadors seran regulades per els Administradors. Quan facis alguna acció antirol o tòxica i no permesa dins del servidor un o més administradors s’encarregaran de posar-te algun tipus de penalització com un avís. Aquests s’adjudicaran a el jugador i compten amb 3 graus de gravetat diferent; lleu (als 9 avisos lleus es banejaria a una persona indefinidament), greu (als 6 avisos) i molt greu (només amb 3 avisos ja pots ser banejat). No cal dir que utilitzar hacks o modificacions que afectin a la manera de jugar sense el consentiment explicit d’un Administrador és completament banejable.

Es consideraran accions anti-rol els següents casos:

* Atacar a altres jugadors sense justificació on-rol i sense avisar l’atac d’alguna forma
* Abusar de comandaments o spamejar al xat
* Influir a la història d’altres personatges de manera invasiva o sense haver parlat amb el jugador anteriorment.
* Inventar LORE general que no estigui directament relacionat amb el teu personatge (funcionament de la màgia, divinitats, races, etc...) sense haver consultat amb algun moderador.
* Robar o destruir sense rolejar-ho amb comandament d’acció i avisant a la persona robada.
* Robar o destruir espais que requereixin de saqueig sense avisar ni esperar que hi siguin les persones encarregades de defensar
* Utilitzar en el rol informació que has adquirit off-rol i que el teu personatge no hauria de tenir consciència.
* Insultar o faltar al respecte a algú off-rol.
* Tenir conductes tòxiques o nocives cap a qualsevol persona o col·lectiu.
* Involucrar-te a rols de manera sobtada o intrusiva sense haver-ho parlat off-rol.
* Rolejar explícitament situacions que puguin afectar o molestar a altres jugadors (Si ets avisat i ho deixes de fer, se’t perdonarà l’avís)

## COM ROLEJAR

### AL COMENÇAR

Un cop comença el rol dins del servidor, t’has de crear un personatge prou complexe com per fer-lo servir dins del servidor. Per crear-te un personatge, has de crear una fitxa (s’ha de fer a través de la wikia oficial de Rolcraft). És necessari haver omplert la fitxa abans de fer l’entrevista. Abans de jugar has de tenir ben clara la Backstory del teu personatge per tal de poder rolejar millor i prendre decisions com aquest ho faria. Al crear la fitxa has de passar-la als administradors. Cada Jugador pot tenir alhora a un màxim de 3 personatges (Amb algunes excepcions) però és important que el jugador pugui diferenciar entre la memòria relativa dels seus personatges. Tots els personatges han de tenir una narrativa coherent dins de tota la resta i és per això que recomanem seguir rols amb altres personatges o demanar ajuda si el teu rol està estancat.

Un cop tens el teu personatge i ja has passat l’entrevista, pots entrar al servidor. Quan apareguis, has de posar /register. Hauràs de seguir les indicacions que se’t donen per el xat del joc (en cas de problema, contacta amb els administradors).

Un cop tinguis el teu personatge creat dins del servidor, li hauràs d'atorgar una skin. Per a fer això, haureu de seguir el següent procediment:

1. Tenir una skin creada i penjada a la web: https://www.minecraftskins.com/
2. Copiar l’enllàç de la skin.

1. Al xat del minecraft posar: /skin set (link)
2. Esperar a que la skin et sigui posada en el joc

En el cas de dubte o problema, contacta amb un administrador.

Un cop ja tens el personatge i la skin. Pots començar a jugar! El que recomanem sempre és parlar amb la resta de jugadors per iniciar el teu rol. Fer-te un lloc en la història. Tingues present que atacar a un personatge que el teu jugador no coneix sense haver establert un rol agressiu suficient abans és motiu d’avís greu. És per això que no t’has de preocupar per a que ningú t’ataqui sense cap motiu.

També es recomana que no s’agafin recursos de la zona principal ni de cases agenes per iniciar la teva aventura. A part d’això, pots agafar els recursos que necessitis de la resta del mapa sempre que el rol ho justifiqui.

Un cop tens un rol establert i el teu personatge ja està immers en la història, es demana que segueixis al peu de la lletra la teva backstory i intentis fer un rol fidel al teu personatge. Sempre donem un marge quan l’acabes de crear per definir les quatre ultimes coses sobre el personatge, però un cop ja el tens creat, l’has de seguir.

Si et vols crear un altre personatge has de posar al xat: /register. Quan vulguis canviar de personatge has de fer /switch

#### -XAT

El rol es pot efectuar de dues formes; Per el xat del propi joc o per Vc.

Quan vulguis rolejar per el xat del propi joc és tan fàcil com seguir aquestes indicacions: Obres el xat de Minecraft amb la tecla “T”, introdueixes un dels comandaments de xat\*, deixes un espai i introdueixes el text que vulguis comunicar.

És recomanable respectar sempre els diferents xats i no parlar off-rol per on-rol, per exemple. També s’ha de dir que tot el que es parli per el xat, quedarà registrat i els nostres administradors ho podran revisar, així que no faltis al respecte ni diguis coses innecessàries o per molestar.

\*Comandaments de xat: Els comandaments de xat són una manera més neta que hem desenvolupat perquè el rol sigui més fàcil de portar a terme.

Hi ha els següents comandaments:

***/r** - Per parlar on-rol*

***/off** - Per parlar off-rol*

***/a** - Per realitzar una acció on-rol que el personatge de minecraft no pugui fer de per si (Exemple: /a puja el braç)*

***/d** - Per descriure una cosa que estigui passant però no sigui conscientment feta per el teu personatge (Olors, rituals, ferides...)*

***/p** - Per pensar on-rol*

***/rx** - Per parlar on-rol fent que només et sentin persones properes*

#### -MERCAT I ECONOMÍA

L’economia del servidor està totalment controlada per els personatges. Per fer vigent una moneda o mètode d’intercanvi, has de tenir el poder suficient i prou gent per mantenir-la. També, has de pensar un mètode per evitar que sigui falsificada dins del rol, si així ho desitges. Si es vol fer una moneda com a objecte, s’ha de comunicar a l’equip d’administradors per a que ho implementin al joc.

#### -POLÍTICA

Hi han 3 tipus de comunitats possibles en aquest servidor: El clan (unió de 2 o més persones, que no controlen un territori ni compten amb un nom públic), la Facció (Una unió de 2 o més persones que no controlen un territori però han de ser públics i posseir un nom) i el Regne (Una unió de 3 o més persones que visquin dins d’aquest i que tinguin un territori reclamat).

El Clan: Un clan es pot utilitzar per realitzar accions sense ser vistos o identificats. Per realitzar una màfia, el millor és fer-ho a partir d’un clan. Els clans han de tenir un líder i mínim un vassall. Dins del clan, hi ha normativa que es pot incomplir i seguir mantenint el rol. És a dir, les traïcions dins dels clans, no han de ser supervisades per un Administrador. No pot comptar amb una moneda propia.

La Facció: El pas anterior al Regne. Normalment quan vols fer una facció és perquè vols controlar moviments d’altres personatges, o vols implementar un sistema econòmic. La gran avantatge de tenir una facció i no un regne o clan, és que pots tenir una moneda (per tant un mercat comú) i alhora no requereixes d’un territori. Per crear una Facció, ho has de comunicar al discord i també fer-ho dins del rol (enviant cartes, posant un cartell…)

El Regne: Per a tenir un regne, has de conquerir o posseir unes terres (Mínim 10 chunks). Has de tenir; un nom oficial (exemple: “Imperi de la gran maragda”), una bandera, un llibre anomenat “Acta” (que expliqui els interessos, el territori, la bandera…), i un nom públic (nom que utilitzi típicament la gent tot i que no sigui oficial. Exemple: “Regne de l’est”. Aquest, no és obligatori). Un Regne ha de tenir un rei i una mà dreta +1 ciutadà.

L’acta reial s’ha de realitzar de la següent manera: (En qualsevol ordre)

Si un territori és conquerit, passarà a ser del conqueridor si les promeses de guerra així ho estipulen. L’administració, no es posarà en coses de política on-rol ni pretén fer-ho.La gràcia és que tot passi dins del rol i es pugui canviar en aquest.

#### -MÀGIA

La màgia és un coneixement que pocs personatges tenen. Si el teu personatge és mag, s’ha de comunicar prèviament amb els administradors o demostrar que tens coneixements del Lore màgic del servidor. Si no tens coneixements del Lore màgic pots rebre classes amb un personatge i posteriorment, amb altres personatges i si tens la informació, pots començar sent un mag o bruixa des del principi.

Per fer pocions o encantar objectes, s’ha de saber màgia dins del rol.